Vandag se sportnuusInternasionale krieket Die Proteas en Nieu-Seeland speel in die eerste toets van die huidige reeks in Dunedin teenmekaar. Spel het net ná middernag ons tyd begin en die Proteas kolf eerste nadat hulle die loot gewen het. Dean Elgar was die uitblinker met sy sewende honderdtal van sy loopbaan. Suid-Afrika was vroeg Woensdagoggend op 229/4 (90) met Nieu-Seeland wat nog moet kolf. Die tweede toets tussen Indië en Australië in Bengaluru is iets van die verlede. Indië 189 & 274 Australië 276 & 112 (35.4 bb, teiken was 188) Aswin het 6/41 platgetrek. Indië wen met 75 lopies en die reekstelling is nou een elk. Plaaslike krieket In die Momentum-eendagreeks word daar vandag een wedstryd gespeel. Rugby Die Springbokafrigter, Allister Coetzee het sy tevredenheid uitgespreek ná die naweek se oefenkamp van drie dae wat deur 41 spelers bygewoon is. Dit was die eerste voorbereiding vir die Bokke se seisoen wat in Junie afskop. Die vraag wat nog beantwoord moet word, is wie die nuwe Bokkaptein gaan wees. Sewesrugby Die Blitsbokke speel dié naweek in die sesde been van die Wêreldreeks in Kanada. Die toernooi word Saterdag en Sondag in Vancouver beslis. Superrugby Komende naweek se aksie skop reeds Vrydag af met twee wedstryde. Hokkie Op Hartleyvale in Kaapstad in die Somerreeks speel Suid-Afrika se manshokkiespan môre teen Duitsland. Die Proteas het hul eerste twee wedstryde in die reeks verloor. Gholf In die Europese reeks verskuif die aksie môre na Indië. Die spelers sal afslaan in die Indiese Ope in Nieu-Delhi. En in die VSA is alle oë gerig op die Valspar-kampioenskap wat op Innisbrook in Florida gespeel word. Tennis By die BNP Paribas Ope in Indian Wells, Kalifornië, was daar oorwinnings in die eerste ronde, onder andere vir (10) I. Marchenko en (7) S. Giraldo. Fietsry Die 40ste Kaapstad-fietswedren word Sondag 12 Maart in die Kaapse skiereiland gery. Verskeie paaie sal Saterdag en Sondag gesluit wees wanneer duisende fietsryers in aksie is. Formule 1 Brasilië se Felipe Massa het Williams aan die bopunt van die spanne se vertonings tydens gister se Formule Een-voorseisoen toetse in Barcelona geplaas. Sokker In die Engelse Premierliga word een wedstryd vanaand gespeel. Manchester City kom te staan teen Stoke City om 22:00. In die plaaslike Premierliga is drie wedstryde gister voltooi. Platinum Stars 2 – 0 Golden Arrows Chippa United 0 – 0 Bidvest Wits Orlando Pirates 1 – 1 SuperSport United Safa se president, Danny Jordaan, het hom intussen onttrek as kandidaat in die wedloop om een van Fifa se raadslede te word.